《烛》
宋代·鲁交

暖烟红炬两飘香，珠箔沈沈下建章。有燄只凭心一寸，无愁虚滴泪千行。

流苏帐里回残梦，白玉台边映宿妆。若到蓬山留夜直，金莲应照佩锵锵。

作者简介：鲁交，字叔达，号三江，梓州（今四川三台）人。尝官殿中丞（《舆地纪胜》卷一五三）。仕至虞部员外郎。仁宗尝手录其《清夜吟》诗赐天台山寺（清乾隆《潼川府志》卷七）。有《三江集》（《瀛奎律髓》卷二八）、《鲁交集》（《宋史·艺文志》），均不传。今录诗十首。